
**Aktivita 1**

**Prečítaj si úvodný motivačný text o „okne a zrkadle“ a nechaj si 5 minút pre seba na zamyslenie a uvedomenie si jeho základnej myšlienky.**

**Potom na základe teoretických poznatkov/viď dokument Korupcia -základné pojmy - teoretické východiská/ rozhodni, o aký typ korupcie ide v modelových situáciách. Odpovede napíš priamo do textu.**

**Svoje tvrdenie môžeš zdôvodniť.**

****



**Modelové situácie**

1. Starosta, ako správny orgán v stavebnom konaní rozhodne o stavebnom povolení v rozpore so zákonom o stavebnom konaní a za toto príjme právo bezplatne užívať prímorskú vilku na dva týždne.

2. Advokát požiada o 1000 € za to, že sa prihovorí u sudcu - kamaráta, aby dal obžalovanému nižší trest.

3. Zástupcovia politickej strany si kupujú voličské hlasy - dar alebo službu podmieňujú volením ich kandidáta.

4. Štatutár stavebnej firmy sľúbi predsedovi výberovej komisie, že ak bude mestský projekt rekonštrukcie parku pridelený jeho firme, táto následne predsedovi výberovej komisie za tretinovú cenu zrekonštruuje dom.

5. Lekár- prednosta rozhodne o hospitalizovaní pacienta na oddelenie, ktoré riadi a rozhodne o tom, že ho bude sám operovať a za toto príjme úplatok vo výške 300 €.

6. Hráč bol kontaktovaný s ponukou úplatku 500 €, aby slabým výkonom ovplyvnil výsledok zápasu.

7. Rodičia dieťaťa, ktoré súrne potrebuje operáciu, ponúkne peniaze známemu, aby ten presvedčil primára chirurgie, aby ich dieťa operoval prednostne. (Súd mu môže uložiť trest odňatia slobody až na dva roky.)

8. Policajtsi vypýta 50 € za to, že nebude riešiť prekročenie rýchlosti v obci o 20 km/h.

9. "Vybavovač" si žiada finančnú hotovosť od členky politickej strany za zabezpečenie volebných hlasov. Za jeden hlas požaduje 4 eurá.

10. Rozhodca za prevzatý úplatok, fľašu koňaku, neuzná regulárny gól alebo bezdôvodne nariadi pokutový výkop a tak želateľne ovplyvní výsledok súťaže.