
**Aktivita 2**

**Prečítaj si úvodný motivačný text o „okne a zrkadle“ a nechaj si 5 minút pre seba n zamyslenie a uvedomenie si jeho základnej myšlienky.Potom na základe teoretických poznatkov/viď dokument Korupcia - základné pojmy - teoretické východiská/ rozhodni, o aký typ korupcie v školstve ide v modelových situáciách. Odpovede napíš priamo do textu.**

**Svoje tvrdenie môžeš zdôvodniť.**

****



**Korupcia v školstve /modelové situácie/**

1. Vysokoškolský učiteľ prijal od 5 študentiek 150€ za úspešné vykonanie skúšok. Pri skúške študentky vkladali do indexu 20€ a vyššie sumy, aby skúšku spravili. Pedagóg ich ponuku prijal.

2. Vplyvný podnikateľ zaplatil sprostredkovateľovi 3 000€, aby sa jeho dcéra dostala na lekársku fakultu.

3. Majiteľ stavebnej firmy sľúbi riaditeľovi strednej školy, že ak bude jeho syn vybratý na študijný pobyt v zahraničí plne hradený zahraničnou nadáciou, jeho firma mu "výhodne" zrekonštruuje byt.

4. Učiteľke anglického jazyka sľúbil majiteľ cestovnej kancelárie zájazd do Veľkej Británie, ak zabezpečí výborný výsledok jeho syna na maturitnej skúške z anglického jazyka.

5. Docent vysokej školy prijal 100€ za zapísanie skúšky, na ktorej sa študent nezúčastnil.

6. Rodičia vysokoškoláka sľúbili správcovi vysokoškolského internátu peniaze, ak ich synovi prednostne pridelí internát.

7. Riaditeľka bilingválneho gymnázia prijala od rodičov žiačky M.K. 200€, aby zabezpečila jej prijatie na školu.

8. Kandidát na riaditeľa strednej školy požiada triedneho učiteľa, z ktorého triedy je rodič členom rady školy, že ak mu na výberovom konaní na riaditeľa dá svoj hlas, zabezpečí prijatie jeho mladšieho syna do 8-ročného gymnázia.

9. Rodičia žiaka so slabým prospechom ponúkli učiteľovi peniaze, aby zabezpečil, že úspešne vykoná komisionálne skúšky.

10. Rodičia, ktorých dcéra sa nedostala na výberovú strednú školu, ponúknu peniaze známemu, ktorý má zabezpečiť jej prestup na výberovú školu, na ktorú sa predtým nedostala.